ถึงจะเป็นร้านที่ดูแก๊แก่ แต่ถูกใจวัยรุ่นตอนปลายอย่างเรามากๆ ยิ่งถ้าเป็นสาขาสุขุมวิท 101 ยิ่งอาวุโสได้ใจแบบจีนในตำนาน แต่ต้องชมนะ บริการดี รวดเร็วกว่าสาขาในห้าง รสชาติยิ่งไม่ต้องพูดถึง ชนะใจน้ำตาไหลพราก

ที่สุดในดวงใจ สี่สีหม้อไฟ น้ำซุปขิงบ๊วย เปรี้ยว-เค็มนิดๆ ซดร้อนๆคล่องคอที่เจ็บอยู่ในวันนี้ยิ่งนัก ปลา กุ้ง ปลาหมึก หอยนางรม สด เด้ง มาตรฐานเท่าทุกสาขา (อวยเฟ่อๆ เพราะกินมาหลายสาขา แต่ไม่ยอมสมัครสมาชิกเสียที)

ที่สุดอีกจาน คือ หมี่ขาวผัดผักกระเฉด สั่งเล็ก-ใหญ่ได้ตามใจ วันไหนฉายเดี่ยว กินเล็กคนเดียว อิ่มอร่อยถูกใจ พร้อมซดโฮกเก๊กฮวยร้อน ฟินนนนน!

น้องใหม่มาแรง ซาลาเปาลาวา ไส้ไหลเยิ้ม หกรดมือ (เดี๋ยวนี้พัฒนาขึ้น ไม่หกแล้ว รีบงับก่อน) แป้งนุ่ม ไส้นวล อาาาาาห์ ไปทีไร น้องพลับขอสอง (มุขเก่าไปม๊ายยยย)

ปล. น้องใหม่คนนี้มาแรงแซงทาร์ตไข่ที่เมื่อก่อนคลั่งไคล้นัก

ยกนิ้วให้ จีนได้ใจ!